# Glee

Glee és una sèrie de televisió de tipus musical que s'emet a la cadena Fox als Estats Units d'Amèrica. Se centra en un cor d'institut (un glee club modern) anomenat "New Directions", del fictici Institut William McKinley de Lima (Ohio, EUA). L'episodi pilot de l'espectacle es va emetre després del programa American Idol el 19 de maig del 2009 i la primera temporada es va començar a emetre el 9 de setembre. L'estrena de primavera va tenir uns 13,7 milions d'espectadors, i el doble d'espectadors en el seu retorn de la tardor. Es renovà per a una segona temporada que començà el 21 de setembre del 2010, al maig del 2010 ja es va anunciar que hi hauria una tercera temporada.
Els creadors, Ryan Murphy, Brad Falchuk i Ian Brennan, van concebre inicialment Glee com una pel·lícula. Murphy va seleccionar la música de la sèrie, aspirant mantenir un equilibri entre la consonància de l'espectacle i èxits musicals. Les cançons de la sèrie es poden comprar a través de l'iTunes Store durant la setmana de l'emissió, i Columbia Records ha publicat una sèrie d'àlbums de Glee, començant per Glee: The Music, Volume 1.
L'espectacle ha rebut ressenyes generalment positives per part dels crítics. La sèrie va guanyar el Premi Globus d'Or del 2010 a la Millor Sère de Televisió Musical o Comèdia i va rebre tres nominacions addicionals a la Millor Actriu (Lea Michele), Millor Actor (Matthew Morrison), i Millor Actriu Secundària (Jane Lynch). Ha guanyat un Premi People's Choice a la Favorita Nova Comèdia de Televisió el 2010. La primera temporada també va guanyar un Premi Peabody. I ha rebut un premi per l'escriptura de la comèdia a la conferència de Just for Laughs a Montreal el juliol de 2010. També va ser nominat a 19 Premis Emmy, incloent Sèrie de Comèdia Excepcional, Actriu Excepcional (Lea Michele), Actor Excepcional (Matthew Morrison), Actriu Secundària Excepcional (Jane Lynch), Actor Secundari Excepcional (Chris Cofler), Actriu Convidada Excepcional (Kristen Chenowith), i Actor Convidat Excepcional (Mike O'Malley i Neil Patrick Harris). També rebia una nominació per l'escriptura i dos nominacions per la direcció.

## Producció
### Concepció

Glee va ser creat per Ryan Murphy, Brad Falchuk i Ian Brennan. Ian Brennan va concebre la idea de Glee a partir de la seva pròpia experiència com a membre d'un cor a l'institut Prospect de Mount Prospect (Illinois, EUA). Inicialment havia de ser una pel·lícula i va escriure el primer esbós l'agost del 2005 amb l'ajut de Screenwriting For Dummies. Va completar l'escriptura el 2005, però no va poder generar interès en el projecte durant uns quants anys. Mike Novick, un productor de televisió i amic de Brennan de los Angeles, era membre del mateix gimnàs que Murphy, al qual va donar una còpia de l'obra de Brennan. Murphy també havia estat en un cor durant la seva joventut i es va oferir per col·laborar. Murphy i el seu col·lega Falchuk de Nip/Tuck van suggerir que Glee s'adaptés al format televisiu, reescrivint així l'obra. Fox la va escollir en menys de 15 hores d'haver-la rebut. Murphy i Falchuk es van convertir en els showrunners i els productors executius de la sèrie, Brennan en co-productor executiu i Novick en productor. Brennan, Falchuk i Murphy escriuen el guió de tots els episodis.
La sèrie té lloc a la població de Lima a l'estat d'Ohio. Murphy va escollir un escenari de l'Oest Mitjà americà perquè ell havia crescut a Indiana, i recorda visites de petit al parc temàtic de Kings Island d'Ohio, encara que la sèrie es filma als estudis Paramount de Hollywood. Mentre Glee era comparada amb la pel·lícula High School Musical, Murphy comentava que mai havia vist Hish School Musical i que el seu interés rau a crear un "musical postmodern". Murphy pretén que sigui una forma d'escapisme, explicant que "hi ha moltes coses ara en antena sobre persones amb pistoles, o ciència-ficció, o advocats. Aquest és un gènere diferent. (...) És per això que [American] Idol funciona." Pel que fa a l'audència de Glee, Murphy pretenia que fos un espectacle familiar que atregués tant a adults com a nens.

### Música i coreografia

La sèrie presenta nombroses cançons cantades en pantalla pels actors. Els segments musicals prenen la forma d'actuacions, oposant-se als actors que canten espontàniament, ja que la intenció és que la sèrie estigui basada en la realitat. Murphy és el responsable de seleccionar totes les cançons utilitzades i s'esforça per mantenir un equilibri entre melodies d'espectacle i hits musicals. Les eleccions de les cançons són integrals per al desenvolupament del guió.

## Marxandatge

El 10 de juny del 2010, Twentieth Century Fox Consumer Products (empresa de Fox encarregada del marxandatge) va fer saber que tenia plans per a una línia de productes de Glee. Entre d'altres, hi haurà un joc per a Wii anomenat Karaoke Revolution Glee, com també roba i bosses relacionades amb la sèrie.

### Banda sonora original

El primer àlbum de la banda sonora original (BSO) de Glee, "Glee: The Music, Volume 1", es va publicar el 3 de novembre del 2009. El segon volum, "Glee: The Music, Volume 2", es va publicar el 4 de desembre del 2009, i el tercer, "Glee: The Music, Volume 3 Showstoppers", el 18 de maig del 2010. Posteriorment es va publicar, el 20 d'abril del 2010, un EP anomenat "Glee: The Music, The Power of Madonna" amb cançons de l'episodi de Madonna, i un segon EP amb cançons de l'últim episodi de la primera temporada, "Glee: The Music, Journey to Regionals" el 8 de juny 2010.

### Llibres

El 9 de juny del 2010, Tina Jordan de Entertainment Weekly va anunciar que Little, Brown Books havia arribat a un acord amb 20th Century Fox per publicar una sèrie de llibres oficials de Glee. L'editor executiu superior Erin Stein i l'editor Elizabeth Bewley van adquirir els drets per publicar cinc novel·les de Glee, que es desenvoluparan amb la col·laboració dels productors i els escriptors del guió de la sèrie. La primera novel·la autoritzada Glee: The Beginning, serà una protosecuela als esdeveniments de la sèrie de televisió. Escrita per Sophia Lowell, està previst que es publiqui el 3 d'agost del 2010. Es publicarà per Little, Brown Books' amb una impressió inicial de 150.000 còpies. La segona novel·la, Glee: Foreign Exchange, també escrita per Lowell es publicarà el 15 de febrer del 2011.
| Títol | Autor | Editor | Cita | Gènere | Llargada | ISBN | Ref. |
| Glee: The Beginning | Sophia Lowell | Poppy | 3 d'agost de 2010 (2010-08-03) | Juvenil | 224 pp (primera edició) | ISBN 0316123595 | |
| Glee: Foreign Exchange | Sophia Lowell | Poppy | 15 de febrer de 2011 (2011-02-15) | Juvenil | 256 pp (primera edició) | ISBN 0316123617 | |

## Referències

* ↑ «Glee: Three New Characters Revealed» (en anglès). tv.sky.com, 29-01-2010.
* ↑ Rice, Lynette. «'Glee' earns season 3 pickup from Fox (EW Exclusive)» (en anglès). Entertainment Weekly, 23-05-2010. Arxivat de l'original el 31 de gener 2012. [Consulta: 23 maig 2010].
* ↑ «Glee Creators to Receive Comedy Writing Award» (en anglès). TVGuide.com.
* 1 2 «Mount Prospect native helped create new Fox show 'Glee'» (en anglès). Daily Herald. [Consulta: 17 març 2010].
* 1 2 Arado, Matt. «Mount Prospect native helped create new Fox show 'Glee'» (en anglès). Daily Herald, 19-05-2009. [Consulta: 19 gener 2010].
* 1 2 Fernandez, Maria Elena. «Will TV audiences watch with 'Glee'?» (en anglès). Los Angeles Times. Tribune Company, 26-04-2009. [Consulta: 1r juny 2009].
* 1 2 3 Schneider, Michael. «Fox greenlights 'Glee' pilot» (en anglès). Variety. Reed Business Information, 23-07-2009. [Consulta: 19 gener 2010].
* ↑ Silver, Curtis. «We're All Gleeks — 10 Questions for Glee Co-Creator Brad Falchuk» (en anglès). Wired. Condé Nast Publications, 07-12-2009. Arxivat de l'original el 2012-05-30. [Consulta: 19 gener 2010].
* ↑ Kelly, Mike. «'Glee' series set in a Lima high school has Toledo connection too» (en anglès). The Blade. The Toledo Times, 17-05-2009. Arxivat de l'original el 22 de desembre 2010. [Consulta: 19 maig 2009].
* ↑ Heldenfels, Rich. «The Heldenfiles — Glee-ful Ohio» (en anglès). Akron Beacon Journal, 06-05-2009. [Consulta: 2 juny 2009].
* ↑ Simpson, Melody. «Meet Cory Monteith & Naya Rivera of Glee» (en anglès). Hollywood the Write Way, 17-03-2009. [Consulta: 3 juny 2009].
* ↑ Wyatt, Edward «Not That High School Musical» (en anglès). The New York Times, 15-05-2009 [Consulta: 1r juny 2009].
* ↑ Kinon, Cristina. «'Glee' puts edgy spin on Top 40 tunes» (en anglès). The Daily News, 18-05-2009. Arxivat de l'original el 15 de setembre 2009. [Consulta: 31 maig 2009].
* ↑ Wyatt, Edward «From 'Cabaret' to Kanye, Songs of 'Glee' Are a Hit» (en anglès). The New York Times, 11-10-2009 [Consulta: 27 octubre 2009].
* 1 2 Szalai, Georg. «'Glee' merchandise to hit stores in fall» (en anglès). The Hollywood Reporter. Nielsen Company, 10-06-2010. [Consulta: 10 juny 2010].
* ↑ Fox Broadcasting Company (31 agost 2009). ""Glee: The Music, Volume 1", in stores November 3" (en anglès). Nota de premsa. Consulta: 24 setembre 2009. Arxivat 25 de març 2014 a Wayback Machine. «Còpia arxivada». Arxivat de l'original el 2014-03-25. [Consulta: 27 juliol 2010].
* ↑ «Glee: The Music – Volume 2 – Glee Cast» (en anglès). JB Hi-Fi Online.com.au. Arxivat de l'original el 19 d’octubre 2013. [Consulta: 13 abril 2010].
* ↑ «'Glee: The Music, Vol. 3 - Showstoppers' at Tommy2.net» (en anglès). [Consulta: 19 abril 2010].
* ↑ «Glee: The Music, The Power of Madonna» (en anglès). Amazon.com. [Consulta: 1r juny 2010].
* ↑ «Glee: The Music - Journey To Regionals» (en anglès). Barnes & Noble. Arxivat de l'original el 20 de maig 2010. [Consulta: 12 maig 2010].
* ↑ Jordan, Tina. «'Glee' exclusive: Little, Brown to publish books» (en anglès). Entertainment Weekly. Time Inc, 09-06-2010. [Consulta: 9 juny 2010].
* 1 2 Sellers, John A. «Little, Brown Launching 'Glee' Publishing Program» (en anglès). Publishers Weekly, 10-06-2010. [Consulta: 11 juny 2010].
* 1 2 «Glee: The Beginning: An Original Novel (Glee Original Novels) (Paperback)» (en anglès). Amazon.com. [Consulta: 10 juny 2010].
* ↑ Relaxnews «First official 'Glee' novel due out in late summer» (en anglès). The Independent, 09-06-2010 [Consulta: 10 juny 2010].
* ↑ «Glee: Foreign Exchange: An Original Novel (Glee Original Novels) (Paperback)» (en anglès). Amazon.com. [Consulta: 10 juny 2010].

## Enllaços externs

* Glee llista d'episodis a TV Guide